ANDREW WOMMACK EVANKELIUMIN ÄÄRELLÄ
OPETUSTA ELIASTA 6/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan edelleen opetustani Eliasta.
Rakastan tätä aihetta, ja minulla on siitä paljon materiaalia.
Edelliset viisi jaksoa muodostavat sarjan ensimmäisen osan.
Se on saatavilla myös CD-levyillä.
Ensimmäisen osan nimi on "Paikka nimeltä Siellä", -
ja se kattaa 1. kuninkaiden kirjan luvun 17 jakeet 1―7.
Nyt siirrymme kertomuksessa eteenpäin -
opetussarjan seuraavaan osaan, joka kertoo Sarpatin leskestä.
Kertaan vielä lyhyesti asiat, joista olemme puhuneet.
Elia astui näyttämölle pelkästään Jumalan Sanan pätevöittämänä.
Hän tunsi Sanan voiman ja astui rohkeasti kuninkaan eteen -
julistamaan Sanaa. Elia tunnisti arvovaltansa sanoessaan, -
ettei maassa sataisi ennen kuin hän sanoisi niin.
Hän sai Jumalalta seuraavan Sanan yliluonnollisesta elatuksesta vasta, -
kun oli uskollisesti toiminut ensimmäisen Sanan mukaan.
Jumala ei kerro meille seuraavaa askelta ennen kuin -
olemme toteuttaneet ensimmäisen. Meidän on luotettava Häneen.
Sitten opetin, että Jumala lähetti Elian elatuksen sinne, -
minne oli käskenyt tämän mennä.
Siitä tulee opetuksen nimi, "Paikka nimeltä Siellä".
Meillä kaikilla on sellainen paikka, jonne Jumala on meidät lähettänyt.
Jumala lähettää yliluonnollisen siunauksen, rahan, ruuan, -
henkisen tyydytyksen, rauhan, ilon ja voitelun sinne, -
minne on käskenyt meidän mennä, ei välttämättä sinne, missä olemme.
Jos emme ole rohkeita ja pysy mukana Jumalan tahdossa, -
saatamme jäädä paitsi Hänen yliluonnollisesta siunauksestaan.
Meidän on oltava siellä, missä Jumala haluaa meidän olevan.
Sitten puhuin siitä, että Elia teki sen, mitä Jumala käski hänen tehdä.
Usko ilman tekoja on kuollut.
Jumala käytti sekä luonnollista että yliluonnollista siunauksen tapaa.
Elatuksen luonnollinen osa oli puro, joka sittemmin kuivui.
Muistanet, että painotin sitä, kuinka tärkeää on saada Sana Jumalalta.
Elia sai ensin Sanan kuivuudesta, sitten Sanan elatuksestaan, -
ja jakeessa 1. Kun. 17:8 on seuraava Jumalan Sana.
"Ja hänelle tuli tämä Herran sana: 'Nouse ja mene Sarpatiin, -
joka on Siidonin aluetta, ja asetu sinne.
Katso, minä olen käskenyt leskivaimon elättää sinua siellä.'"
Elian paikka nimeltä Siellä muuttui.
Sanoin jo aiemmin, ettei se ole pysyvä paikka.
Ei riitä, että kuulemme ja tottelemme Jumalaa kerran, -
vaan astumme Hänen tahtoonsa askel askeleelta.
Minulle ensimmäinen askel oli kutsu toimia pastorina.
Otin sen vastaan ja toimin kolmen pienen seurakunnan pastorina.
Sitten Jumala kutsui minut radioon, ja opetin siellä yli 20 vuotta.
Sitten Hän kutsui minut televisioon ja tekemään paljon muuta.
Jokaista askelta on seurannut toinen.
Oikea paikkamme ei ole pysyvä, vaan meidän on kuunneltava Herraa.
On myös hyvä huomata, että Elia oli puron luona, -
jossa korpit toivat hänelle lihaa ja jossa hän joi purosta, -
mutta sitten puro kuivui.
Vedenpuute alkaa vahingoittaa elimistöämme kolmessa päivässä, -
ja kuolemme 10 päivän kuluessa, jos emme saa vettä.
Kuivuus oli vakava, ja puro kuivui.
Useimmat meistä olisivat Elian asemassa ratkaisseet tilanteen itse -
ja täyttäneet vedentarpeensa, mutta vaikka puro kuivui, -
Elia odotti Sanaa Jumalalta. Tämä on merkittävä asia.
Useimmat meistä turvautuvat itseensä siinä määrin, -
että pienimmänkin epämukavuuden tai vastoinkäymisen kohdatessa -
korjaamme tilanteen omin päin emmekä odota Sanaa Jumalalta.
1. Mooseksen kirjan luvussa 26 kerrotaan, että maassa oli kuivuus, -
ja Herra sanoi Iisakille, ettei tämä saanut lähteä Egyptiin.
Hänen piti jäädä ja kylvää siementä. Silloin Jumala siunaisi häntä.
Iisakin isä Aabraham oli lähtenyt kuivuutta pakoon Egyptiin.
Ei kerrota, käskikö Jumala hänen mennä sinne tai olla menemättä, -
kerrotaan vain, että hän meni sinne ja joutui vaikeuksiin.
Hänen vaimoaan ahdisteltiin, ja hän väitti tätä sisarekseen.
Abraham oli valmis antamaan vaimonsa tehdä aviorikoksen -
faaraon kanssa, mistä koitui ongelmia.
En sano, että on täysin väärin toimia olosuhteiden sanelemalla tavalla, -
mutta on parempi saada Sana Jumalalta.
Tarkoittaako se, että maassa on taantuma ja kaikki leikkaavat kuluja, -
että sinunkin pitäisi tehdä niin?
Viimeisin suuri taantuma iski vuoden 2008 lopussa ja vuonna 2009, -
ja juuri tuona aikana Herra puhui minulle kasvusta -
ja käski minua rakentamaan uuden raamattukoulun, -
johon mahtuisi vähintään 3 000 ihmistä.
Tuon suuren taantuman aikana kaikki tuntemani ihmiset -
paria poikkeusta lukuun ottamatta alkoivat leikata kulujaan -
ja vähentää toimintaansa. Sen sijaan Jumala käski minun -
aloittaa 52 miljoonaa dollaria maksavan rakennushankkeen.
En sano, että on aina väärin toimia olosuhteiden mukaan, -
mutta on parempi saada Sana Jumalalta, kuten Iisak sai.
Jumala sanoi: "Älä lähde Egyptiin, vaan pysy tässä kuivassa maassa -
ja kylvä siemenesi." Iisak totteli ja sai satakertaisen sadon.
Lisäksi kaikki muut olivat jättäneet maansa ja paenneet Egyptiin, -
joten jäämällä aloilleen Iisak sai itselleen viljamonopolin, -
ja hänestä tuli upporikas.
Hän sai vaikeana aikana Sanan Jumalalta ja totteli sitä.
Näen Eliassa kaiken tämän. Hän meni purolle Jumalan käskyn mukaan.
Lihaa tuli yhä, mutta puro kuivui. Useimmat meistä olisivat häipyneet -
odottamatta Sanaa Jumalalta ja ehkä jopa katkeroituneet Jumalalle, -
koska Hän sallii meidän kärsiä janoa, vaikka olimme olleet kuuliaisia.
Elia ei tehnyt mitään tuollaista, vaan odotti Jumalan puhetta.
Tämän voi soveltaa monella tavalla.
Moni on kokenut Jumalan kutsuneen hänet johonkin seurakuntaan, -
mutta jos siellä on jotain, mistä hän ei pidä, hän vaihtaa maisemaa.
Toki Jumala johtaa meitä monin eri tavoin, -
mutta jos Hän on johtanut meidät johonkin seurakuntaan, -
meidän ei tule lähteä sieltä omin päin vain siksi, ettemme pidä siitä.
Olisi parempi jäädä sinne, kunnes Hän käskee vaihtamaan paikkaa.
Rukoiletko vai toimitko omin päin?
Joku teistä on ehkä rukoillut työpaikkaa ja saanut sellaisen, -
mutta haluaisi lopettaa huomattuaan, että siellä on ikäviä ihmisiä.
Ehkä Jumala on johdattanut sinut sinne, jotta vaikuttaisit heihin.
Tai ehkä voit oppia heiltä jotakin.
He voivat vaikkapa hioa sinusta muutaman särmän pois.
Jos Jumala on johdattanut sinut tekemään jotakin, -
sinun tulee pysyä siellä, kunnes Hän johdattaa toisaalle.
Tämäkin asia on vaikuttanut elämääni suuresti.
Jos saan kutsun tehdä jotakin, teen sitä, ellen saa uutta Sanaa.
Jumalan kuulemisen tuoreus saattaa kadota vuosien kuluessa.
Silti jatkan saamani kutsun mukaan, kunnes saan uuden.
En odota Hänen vahvistavan kutsua enkä kyllästy työhön ja ala kysellä, -
vieläkö paikkani on siellä.
Pidä suhde Jumalaan kunnossa ja tee sitä, mitä Hän viimeksi käski.
Vaikka tuntuisi siltä, että Jumala on muuttanut jonnekin kauas, -
Hän ei ole mennyt mihinkään. Sinä saatat olla väärässä paikassa.
Jumala on puhunut minulle valtavasti näiden jakeiden kautta.
Elia oli tilanteessa, jossa hänen elämänsä oli vaarassa.
Hän olisi voinut kuolla parissa päivässä ilman vettä, -
mutta hän ei lähtenyt pakoon, vaan odotti Sanaa Jumalalta.
Jumala käski hänen mennä Sarpatiin.
Sarpat ei ollut Israelissa, vaan Sidonissa. Se oli pakanakaupunki.
Jeesus puhui tästä jakeissa Luuk. 4:25―26 ja sanoi, -
että Israelissa oli tuohon aikaan monta leskivaimoa, -
mutta Jumala ei lähettänyt Eliaa kenenkään heidän luokseen.
Jeesus antoi ymmärtää, että tämä nainen oli erityinen.
Jumala oli erikseen valinnut hänet huolehtimaan Eliasta.
Se sanotaan myös jakeessa 1. Kun. 17:9.
"Katso, minä olen käskenyt leskivaimon elättää sinua siellä."
Kyse ei ollut vain Elian karismasta, joka saisi naisen reagoimaan -
ja elättämään Eliaa. Jumala oli käskenyt naista tekemään niin.
Jo ennen kuin Elia saapui paikalle, Jumala oli puhunut tälle leskelle -
Elian elättämisestä. Kyse ei ollut sattumasta.
Tämä ei ollut yhtään pienempi ihme kuin se, että korpit ruokkivat Eliaa.
Jumala haluaa ensisijaisesti siunata meitä ihmisten kautta.
Jumalahan voisi tehdä rahaa ja saada sen satamaan taivaasta.
Hän voisi käskeä lintua tuomaan minulle rahaa, muttei tee sitä.
Olen kuullut, että koira kaivoi ruokaa ihmiselle, joka oli nääntymäisillään.
Se oli suuri ihme, mutta ei Jumalan ensisijainen suunnitelma, -
koska Hän ei halua siunata koiraa tai korppia tästä huolenpidosta.
Hän käyttäisi paljon mieluummin ihmisiä siunatakseen meitä, -
jotta hekin saisivat siunauksen anteliaisuudestaan.
Korppien tuoma liha ja leipä oli vain väliaikainen ratkaisu sillä aikaa, -
kun Jumala puhui tuolle leskelle ja alkoi toimia hänen kauttaan.
Kertomuksen edetessä huomaamme, että Jumala käytti Eliaa -
yliluonnollisesti mm. herättämään tuon naisen pojan kuolleista.
Jumala haluaa paljon mieluummin herättää kuolleista lesken pojan -
kuin korpin pojan tai oikeammin sanottuna poikasen.
Jumala siunaa mieluummin ihmisiä. Hän siis käski Elian mennä Sarpatiin.
Huomaa, että jakeessa 9 sanotaan: -
"Katso, minä olen käskenyt leskivaimon elättää sinua siellä."
Kerran Keritin puro oli Elian paikka nimeltä Siellä.
Jumala siunasi häntä yliluonnollisesti, mutta nyt tuo paikka oli vaihtunut.
Entä jos Elia olisi pysynyt purolla Jumalalta saamansa kutsun vuoksi?
Hän olisi kuollut janoon ja eksynyt Jumalan tahdosta.
Uskon, että tottelemattomuuden takia myös ruuan tuleminen olisi lakannut.
Elian paikka nimeltä Siellä vaihtui, ja jos hän olisi itsepäisesti -
pitänyt kiinni kerran Jumalalta saamastaan kutsusta, -
hän olisi ollut väärässä paikassa.
Ihmiset jäävät helposti jumiin johonkin uuteen Jumalan liikehdintään -
ja ilmestykseen, jonka Jumala antaa seurakunnalle ja perustavat -
kirkkokunnan vaalimaan sitä, vaikka Jumalan pilvi siirtyy jo eteenpäin.
Ei Jumala muutu, mutta kukaan ei yksin edusta kaikkea sitä, -
mitä Jumalassa on. Voimme päästä siinä vain tietylle tasolle.
Jos pidämme kiinni kerran saamastamme ilmestyksestä -
emmekä ota vastaan mitään uutta, seuraa ongelmia.
Yksi kirkkokunta voi edustaa Jumalaa vain tiettyyn tasoon asti.
Siksi monet kirkot ovat aluksi eläviä ja täynnä Jumalaa, mutta kuolevat, -
koska eivät hyväksy uutta ilmestystä, vaan muistelevat vanhoja asioita.
Jumalan on käytettävä useita ihmisiä saadakseen ilmaistua totuutensa.
Sen sijaan, että tuomitsisimme kaikki ne, jotka ovat erilaisia kuin me, -
on huomattava, että Jumala on voinut johtaa heidät luoksemme -
opettaakseen meille jotakin. Meidän on oltava avoimia.
On ihmisiä, jotka opettavat asioita, jotka ovat mielestäni vahingollisia, -
mutta en ole myöskään ainoa, joka opettaa hyviä asioita.
Saatuaan minulta hyvää opetusta jotkut alkavat vihata kirkkokuntaa, -
jossa ovat kasvaneet, koska siellä ei kerrottu heille totuutta.
Heidän mielestään olen ainoa ihminen, joka opettaa totuutta.
He kärsivät Elia-syndroomasta, josta puhumme luvussa 19.
Jos luulet, että on vain yksi ihminen, joka opettaa oikein, olet harhateillä.
Takaan, etten ole ainoa, joka opettaa Jumalan Sanaa.
Monet innostuvat siitä, että opetan Jumalan armoa ja hyvyyttä, -
ja tuomitsevat samalla kaikki muut.
Olisi helppoa ottaa tuollaiset ihmiset avosylin vastaan, -
mutta jonakin päivänä joku oivaltaa jotakin, jota minä en ole oivaltanut -
ja auttaa heitä tavalla, jolla en ole pystynyt heitä auttamaan.
Silloin tuo asenne saa heidät tuomitsemaan minut.
Saatan vitsailla vanhasta baptistiseurakunnastani, -
mutta samalla arvostan sitä. Tämä on minusta oikea asenne.
Siellä opin, kuinka pelastutaan.
Synnyin uudesti 8-vuotiaana. Sen ansiosta vältyin monilta ongelmilta.
Vaikka baptistit eivät uskokaan ihmeisiin ja Hengen kasteeseen -
tai julista armoa niin kuin minä, en silti vihaa heitä, -
vaan arvostan sitä, mitä sain baptistiseurakunnasta.
En kritisoi heitä, vaan tavallaan seison heidän harteillaan.
Olen saanut heiltä opetuksen pelastuksesta armon kautta -
ja jatkanut siitä eteenpäin. Jos olet saanut minulta ilmestystä, -
katso menneisyyteesi ja ota sieltä se, mikä on hyvää.
Sitä ei tarvitse torjua, mutta on aika mennä eteenpäin.
Kun taas joku muu opettaa jotakin sellaista, josta minä en opeta, -
älä torju opetustani ajatellen, etten tiedä mitään, -
vaan ota opetuksestani hyvät asiat ja rakenna sille pohjalle uutta.
Se on parempi tapa elää.
Elia ei jäänyt yhteen paikkaan, vaikka se olikin ollut oikea paikka.
Jumala lähetti hänet uuteen paikkaan, Sarpatiin tuon naisen luokse.
"Katso, minä olen käskenyt leskivaimon elättää sinua siellä."
Se oli Jumalan yliluonnollista toimintaa. Jae 10: -
"Niin hän nousi ja meni Sarpatiin. Ja kun hän tuli kaupungin portille, -
niin katso, siellä oli leskivaimo..." Painotan tarkoituksella sanaa "siellä".
Elian paikka nimeltä Siellä oli ensin purolla, ja sitten se vaihtui Sarpatiin.
Myös tuolla leskellä, jonka kautta Jumala tulisi tekemään ihmeen, -
oli paikka nimeltä Siellä. Se oli sillä hetkellä olla keräämässä puita.
Kuvittele itsesi hänen asemaansa. Hänellä oli enää vähän ruokaa, -
tarpeeksi yhteen ateriaan, jonka jälkeen hän arveli kuolevansa.
Mitä tekisit tuossa tilanteessa?
Perustuen kokemuksiini ihmisistä uskon, että jotkut teistä olisivat -
kotona valittamassa kurjuuttaan liian masentuneina keräämään puita.
Silloin he eivät olisi kohdanneet profeettaa eivätkä kokeneet ihmettä.
Toiset taas olisivat rukouskammiossa pommittamassa Jumalaa rukouksilla: -
"Herra, tee jotain!" Hekin olisivat jääneet ilman Jumalan ihmettä.
Tuon naisen oli noustava tekemään luonnollisia askareita, -
joita useimmat olisivat pitäneet epähengellisinä.
Hän ei ollut rukouskammiossa eikä kotona valittamassa.
Hän oli keräämässä puita. Useimmat pitäisivät tuota työtä -
epäolennaisena ja hyödyttömänä hänen tilanteessaan.
Jumala kuitenkin halusi hänen tekevän juuri sitä.
Puiden kerääminen vei hänet täsmälleen oikeaan paikkaan, -
ja hän tapasi Elian, jonka Jumala oli lähettänyt sinne auttamaan häntä.
Yhdistetään tämä Jeesuksen sanoihin jakeissa Luuk. 4:25―26.
Hän teki selväksi, että Elia lähetettiin naisen luo täyttämään tämän tarpeet.
Kyse ei ollut Elian tarpeista. Jumala olisi voinut tuoda vettä tyhjästä.
Esimerkiksi Simson joi vettä aasin leukaluusta.
Hän oli taistelusta niin voipunut, että oli kuolla janoon, -
ja Jumala sai veden vuotamaan leukaluusta.
Mooses sai kahdesti veden virtaamaan kalliosta.
Jumala olisi voinut antaa Elialle vettä yliluonnollisesti niin, -
että Elia olisi voinut jäädä purolle, mutta hänet lähetettiin Sarpatiin, -
koska Jumala halusi toimia tuon naisen elämässä.
Nainen tarvitsi sitä, mitä Elia saattoi antaa.
Hänen oli kuitenkin tehtävä jotakin saadakseen Jumalan ihmeen.
Se jokin oli niinkin vähäpätöinen asia kuin puiden kerääminen.
Se toi hänet aivan Jumalan ihmeen ulottuville.
Ehkä teilläkin on tarpeita, mutta istutte vain rukouskammiossanne.
Sillekin on paikkansa, mutta joskus on vain jatkettava arkista elämää -
aivan kuin Jumalan ihme olisi jo tulossa, ja se odottaa juuri siellä.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan toinen osa kertoo Sarpatin leskestä.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Englannin Walsallissa -
sekä eri puolilla Australiaa.
Marraskuussa hän vierailee Louisianassa ja Teksasissa -
ja tammikuussa Phoenixissa.
Lisätietoja tapahtumista alueellasi saat nettisivuiltamme.
ANDREW WOMMACK -UUTISIA
Tiedämme nyt, että meillä on sopimus ja liitto elävän Jumalan kanssa.
Se on kirjoitettu Kristuksen verellä. Kun puhut Jumalan Sanaa, -
se toteuttaa tehtävänsä. Se tuottaa toivoa, iloa ja rauhaa.
Se tuottaa rahaa, terveyttä ja ruokaa, kaikkea mitä tarvitset.
Tim ja Nicky Abellon tarina: veloista taloudelliseen vapauteen.
Voit katsoa sen nettisivuillamme.
Katso, mitä Charis-raamattukoulun muutoksentekijöille kuuluu.
Jos sinulla on tietokone ja nettiyhteys, Andrewin elämää muuttava opetus -
on vain parin klikkauksen päässä, täysin ilmaiseksi, olitpa missä vain.
Kiitos, kumppanit. www.awmi.net
Charis-raamattukoulu kasvaa räjähdysmäisesti, -
ja uusien tilojen rakennustyöt edistyvät päivä päivältä.
Nettisivultamme voit lukea kuulumiset projektista Andrewin näkökulmasta.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön